|  |  |
| --- | --- |
| **ORDIN ADMINISTRATIE PUBLICA 4244/2020** | ***Vigoare*** |
| **Emitent: Ministerul Educatiei si Cercetarii Domenii: Invatamint** | **M.O. 390/2020** |
| Ordin pentru modificarea si completarea calendarului si a metodologiei de înscriere a copiilor în învatamântul primar pentru anul scolar 2020-2021, aprobate prin Ordinul ministrului educatiei si cercetarii nr. 3.277/2020 |

M.Of.Nr.390 din 14 mai 2020                                       [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.390.pdf&p=lex)

**ORDIN Nr.4244
pentru modificarea si completarea calendarului si a metodologiei**

**de înscriere a copiilor în învatamântul primar pentru anul scolar 2020-2021,**

**aprobate prin Ordinul ministrului educatiei si cercetarii nr. 3.277/2020**

   Având în vedere prevederile art. 23, art. 29 si art. 94 alin. (2) lit. s) din Legea educatiei nationale nr. 1/2011, cu modificarile si completarile ulterioare,
   luând în considerare prevederile art. 98 alin. (1) din Regulamentul-cadru de organizare si functionare a unitatilor de învatamânt preuniversitar, aprobat prin Ordinul ministrului educatiei nationale si cercetarii stiintifice nr. 5.079/2016, cu modificarile si completarile ulterioare,
   în temeiul prevederilor art. 15 alin. (3) din Hotarârea Guvernului nr. 24/2020 privind organizarea si functionarea Ministerului Educatiei si Cercetarii,

   **ministrul educatiei si cercetarii** emite prezentul ordin.

**Art. I. -** Ordinul ministrului educatiei si cercetarii nr. 3.277/2020 privind aprobarea calendarului si metodologiei de înscriere a copiilor în învatamântul primar pentru anul scolar 2020-2021, publicat în Monitorul Oficial al României, Partea I, nr. 140 din 21 februarie 2020, se modifica si se completeaza dupa cum urmeaza:
**1. Anexa nr. 1 se modifica si se înlocuieste cu anexa nr. 1 care face parte integranta din prezentul ordin.**
**2. În anexa nr. 2, la articolul 3, alineatul (2) se modifica si va avea urmatorul cuprins:**
   (2) Parintii divortati depun/transmit la înscriere o copie a hotarârii judecatoresti definitive din care rezulta modul în care se exercita autoritatea parinteasca si unde a fost stabilita locuinta minorului.
**3. În anexa nr. 2, articolul 6 se modifica si va avea urmatorul cuprins:**
**Art. 6. -** (1) Parintii ai caror copii împlinesc vârsta de 6 ani în perioada 1 septembrie-31 decembrie 2020 inclusiv pot sa îsi înscrie copiii în învatamântul primar, în clasa pregatitoare, daca nivelul lor de dezvoltare este corespunzator.
   (2) În situatia copiilor mentionati la alin. (1) care au frecventat gradinita, înscrierea în clasa pregatitoare se face la solicitarea scrisa a parintilor/tutorilor legal instituiti/reprezentantilor legali, în baza recomandarii eliberate de unitatea de învatamânt cu nivel prescolar. Solicitarea de eliberare a recomandarii prevazute în anexa nr. 1 poate fi depusa direct la unitatea de învatamânt sau transmisa prin posta/mijloace electronice. La solicitarea parintelui, unitatea de învatamânt cu nivel prescolar poate transmite recomandarea si prin posta cu confirmare de primire sau prin mijloace electronice.
   (3) Parintii/Tutorii legal instituiti/Împuternicitii legali, ai caror copii împlinesc vârsta de 6 ani în perioada 1 septembrie-31 decembrie 2020 inclusiv, care nu opteaza pentru înscrierea copiilor în clasa pregatitoare în anul scolar 2020-2021, sau ai celor pentru care nivelul de dezvoltare nu este corespunzator pentru parcurgerea cu succes a clasei pregatitoare, vor fi consiliati în vederea înscrierii copiilor la gradinita, în grupa mare.
**4. În anexa nr. 2, la articolul 7, alineatul (2) se abroga.
   5. În anexa nr. 2, la articolul 7, alineatele (1), (3), (4), (5), (6) si (7) se modifica si vor avea urmatorul cuprins:
   Art. 7. -** (1) Evaluarea dezvoltarii copiilor, mentionata la art. 6 alin. (1), se efectueaza de catre centrele judetene de resurse si asistenta educationala/Centrul Municipiului Bucuresti de Resurse si Asistenta Educationala (CJRAE/CMBRAE) doar în situatia copiilor care nu au frecventat gradinita sau care s-au întors din strainatate, în perioada prevazuta de Calendarul înscrierii în învatamântul primar.

   ..............................................................................................
   (3) Comisia judeteana/a municipiului Bucuresti de înscriere a copiilor în învatamântul primar, denumita în continuare comisia judeteana/a municipiului Bucuresti, poate decide organizarea activitatii de evaluare a dezvoltarii copiilor în locatii accesibile pentru a evita deplasarea pe distante lungi a copiilor si parintilor acestora.
   (4) Parintii/Tutorii legal instituiti/Reprezentantii legali ai copiilor mentionati la alin. (1) depun/transmit prin e-mail, prin posta, la CJRAE/CMBRAE, cererea-tip în care se solicita evaluarea copilului în vederea stabilirii nivelului de dezvoltare a acestuia, prevazuta în anexa nr. 2.
   (5) Perioada de desfasurare a activitatii de evaluare a dezvoltarii copiilor, efectuata de CJRAE/CMBRAE, precum si adresele acestor institutii la care se desfasoara evaluarea sunt afisate la avizierul si pe site-ul unitatilor de învatamânt, CJRAE/CMBRAE si al inspectoratului scolar. Activitatea va fi realizata în intervalul orar 10,00-18,00, în baza unei programari telefonice, astfel încât programul de desfasurare sa poata fi adaptat pentru asigurarea tuturor masurilor de siguranta si sanatate a copiilor si parintilor/tutorilor legal instituiti/ reprezentantilor legali.
   (6) La încheierea activitatii de evaluare a dezvoltarii pentru fiecare copil, rezultatul este comunicat în scris, prin e-mail sau prin posta, cu confirmare de primire, dupa caz, sau este înmânat direct parintelui/tutorelui legal instituit/reprezentantului legal care a solicitat evaluarea. Rezultatul evaluarii nu poate fi contestat.
   (7) Unitatile de învatamânt prescolar si CJRAE/CMBRAE transmit comisiei judetene/a municipiului Bucuresti listele nominale ale copiilor carora li s-au eliberat recomandari, respectiv procesele-verbale cu numele copiilor si rezultatele evaluarii, dupa caz.
**6. În anexa nr. 2, la articolul 12, alineatul (1) se modifica si va avea urmatorul cuprins:**
**Art. 12. -** (1) Comisia judeteana/a municipiului Bucuresti asigura instituirea si functionarea unui telverde, care va functiona pâna la data de 31 iulie 2020, la care parintii/tutorii legal instituiti/reprezentantii legali si alte persoane interesate pot obtine, gratuit, informatii referitoare la înscrierea copiilor în învatamântul primar.
**7. În anexa nr. 2, la articolul 13, alineatele (1), (2), (3) si (4) se modifica si vor avea urmatorul
cuprins:
   Art. 13. -** (1) Cererea-tip de înscriere se poate completa online, transmite prin e-mail, prin posta sau se poate depune la secretariatul unitatii de învatamânt la care parintele/tutorele legal instituit/reprezentantul legal doreste înscrierea copilului.
   (2) Completarea cererii-tip de înscriere se face în perioada prevazuta de calendarul înscrierii, prin introducerea în aplicatia informatica a datelor furnizate de parinte/tutorele legal instituit/reprezentantul legal. În situatia completarii online a cererii de înscriere sau a transmiterii prin e-mail sau prin posta, parintele/tutorele legal instituit/reprezentantul legal va transmite unitatii de învatamânt declaratia-tip pe propria raspundere, prevazuta în anexa nr. 3, cu privire la veridicitatea informatiilor introduse în cerere, respectiv recomandarea de înscriere în clasa pregatitoare, în situatia mentionata la art. 6 alin. (1).
   (3) Validarea cererii-tip de înscriere este obligatorie si se face la unitatea de învatamânt la care parintele/tutorele legal instituit/reprezentantul legal solicita înscrierea sau prin intermediul mijloacelor electronice si consta în compararea datelor introduse în aplicatia informatica cu documentele transmise de catre parinte/tutorele legal instituit/reprezentantul legal. Prezentarea de înscrisuri false se pedepseste conform legii si atrage pierderea locului obtinut prin frauda.
   (4) În situatia depunerii cererii-tip de înscriere si a documentelor justificative direct la unitatea de învatamânt, verificarea si validarea datelor introduse se fac în prezenta parintelui/tutorelui legal instituit/reprezentantului legal si a cel putin unui membru din comisia de înscriere, conform programarii realizate de catre unitatea de învatamânt.
**8. În anexa nr. 2, la articolul 14, alineatele (3) si (4) se modifica si vor avea urmatorul cuprins:**
   (3) În cazul în care cererea-tip de înscriere este completata pentru un copil care împlineste vârsta de 6 ani în perioada 1 septembrie-31 decembrie 2020 inclusiv, alaturi de documentele mentionate la alin. (2), parintele/tutorele legal instituit/reprezentantul legal depune/transmite si o copie a recomandarii de înscriere în clasa pregatitoare.
   (4) În cazul în care solicita înscrierea la alta unitate de învatamânt decât scoala de circumscriptie, pe lânga documentele mentionate la alin. (2) si, dupa caz, la alin. (3), parintii/tutorii legal instituiti/reprezentantii legali depun/transmit pe e-mail sau prin posta si documente în copie simpla care dovedesc îndeplinirea criteriilor de departajare, stabilite în conformitate cu art. 10.
**9. În anexa nr. 2, la articolul 15, alineatele (1), (3), (4), (5) si (6) se modifica si vor avea urmatorul cuprins:**
**Art. 15. -** (1) Inspectoratele scolare si unitatile de învatamânt informeaza parintii/tutorii legal instituiti/reprezentantii legali prin afisare la avizier si postare pe site-urile institutiilor, dupa caz, cu privire la faptul ca aplicatia informatica nu permite înscrierea la mai multe unitati de învatamânt.

   ...............................................................................................
   (3) Inspectoratele scolare si unitatile de învatamânt informeaza parintii/tutorii legal instituiti/reprezentantii legali prin afisare la avizier si postare pe site-urile institutiilor, dupa caz, cu privire la urmatoarele aspecte:

   a) prevederile prezentei metodologii privind înscrierea în învatamântul primar;
   b) modalitatea de stabilire a numarului de locuri libere;
   c) criteriile de departajare generale si specifice care sunt utilizate în cazul în care numarul de optiuni pentru respectiva unitate de învatamânt este mai mare decât numarul de locuri libere.
   (4) Pentru validarea cererii-tip de înscriere, în situatia în care parintele/tutorele legal instituit/reprezentantul legal depune direct documentele la unitatea de învatamânt, un membru al comisiei de înscriere din unitatea de învatamânt tipareste fisa completata în aplicatia informatica, în prezenta parintelui.
   (5) Validarea fisei tiparite din aplicatia informatica poate fi realizata prin semnatura la sediul unitatii de învatamânt sau prin mijloace electronice, dupa caz.
   (6) În situatia în care comisia de înscriere din unitatea de învatamânt identifica erori sau neclaritati în completarea cererii-tip sau în documentele depuse/transmise, parintii/tutorii legal instituiti/reprezentantii legali vor fi contactati de catre comisia de înscriere în învatamântul primar din unitatea de învatamânt în vederea remedierii acestora, iar procesul de validare se reia în conformitate cu prevederile alin. (4) si (5) si cu încadrarea în termenele prevazute de Calendarul înscrierii în învatamântul primar, prevazut în anexa nr. 1 la ordin.
**10. În anexa nr. 2, la articolul 16 alineatul (1), litera a) se modifica si va avea urmatorul cuprins:**
   a) prima etapa, în care repartizarea copiilor se face pe baza informatiilor din cererile-tip de înscriere si din documentele depuse/transmise de parinti/tutorii legal instituiti/reprezentantii legali, folosind aplicatia informatica, si pe baza deciziilor consiliilor de administratie ale unitatilor de învatamânt, luate în urma aplicarii criteriilor de departajare pentru copiii din alte circumscriptii scolare;
**11. În anexa nr. 2, la articolul 17, alineatul (1) se modifica si va avea urmatorul cuprins:**
**Art. 17. -** (1) În prima etapa, procesarea cererilor-tip de înscriere se desfasoara la Comisia nationala de înscriere a copiilor în învatamântul primar, denumita în continuare Comisia nationala, cu ajutorul aplicatiei informatice, si la nivelul unitatilor de învatamânt, pe baza informatiilor din cererile-tip de înscriere si din documentele depuse/transmise de parinti/tutorii legal instituiti/reprezentantii legali.
**12. În anexa nr. 2, la articolul 19, alineatul (1) se modifica si va avea urmatorul cuprins:**
**Art. 19. -** (1) În a doua faza de înscriere, în conformitate cu calendarul înscrierii si cu programul afisat, la fiecare unitate de învatamânt la care au ramas locuri libere, comisia de înscriere din unitatea de învatamânt analizeaza cererile-tip de înscriere si documentele depuse/transmise de parinti/tutorii legal instituiti/ reprezentantii legali ai copiilor care au domiciliul în afara circumscriptiei scolare.
**13. În anexa nr. 2, la articolul 25, alineatele (1) si (3) se modifica si vor avea urmatorul cuprins:**
**Art. 25. -** (1) Parintii/Tutorii legal instituiti/Reprezentantii legali ai copiilor mentionati la art. 24 depun/transmit cererea-tip de înscriere în învatamântul primar online sau la secretariatul scolii aflate pe prima pozitie din cele 3 optiuni exprimate pentru etapa a doua.

   ................................................................................................
   (3) Validarea cererii-tip de înscriere se face la unitatea de învatamânt aflata pe prima pozitie din cele 3 optiuni exprimate pentru etapa a doua, în conformitate cu prevederile prezentei metodologii. Modalitatea de validare va fi cea prevazuta la art. 15 alin. (4), (5) si (6).
**14. În anexa nr. 2, la articolul 28, alineatul (6) se modifica si va avea urmatorul cuprins:**
   (6) Comisia judeteana/a municipiului Bucuresti asigura informarea publicului interesat referitor la procedurile ce trebuie aplicate si la calendarul depunerii/transmiterii si solutionarii cererilor de înscriere ale parintilor/tutorilor legal instituiti/ reprezentantilor legali mentionati la alin. (1).
**15. În anexa nr. 2, la articolul 33, alineatul (4) se modifica si va avea urmatorul cuprins:**
   (4) CJRAE/CMBRAE asigura, la solicitarea parintilor/tutorilor legal instituiti/reprezentantilor legali, serviciile de evaluare a dezvoltarii copiilor, inclusiv dupa încheierea perioadei de evaluare prevazute în calendarul înscrierii. Având în vedere faptul ca, din punctul de vedere al nivelului de dezvoltare al copilului, schimbarile care intervin la vârsta de 5-6 ani sunt continue si, în unele situatii, alerte, la solicitarea scrisa a parintilor/tutorilor legal instituiti/reprezentantilor legali, copiii care nu au primit recomandare pentru înscrierea în clasa pregatitoare pot sa se adreseze unitatii de învatamânt cu nivel prescolar pentru eliberarea recomandarii prevazute la art. 6 alin. (2).
**16. În anexa nr. 2, la articolul 36, alineatul (3) se modifica si va avea urmatorul cuprins:**
   (3) Validarea cererilor-tip de înscriere se realizeaza conform modalitatii prevazute la art. 15 alin. (4), (5) si (6).
**17. În anexa nr. 2, la articolul 39, alineatul (1) se modifica si va avea urmatorul cuprins:**
**Art. 39. -** (1) În cazul în care parintele/tutorele legal instituit/reprezentantul legal doreste înscrierea la o unitate de învatamânt particular care nu a optat pentru includerea ofertei sale de scolarizare în aplicatia informatica, înscrierea se face de catre parinte/tutorele legal instituit/reprezentantul legal în conformitate cu procedurile stabilite de unitatea de învatamânt.
**18. În anexa nr. 2, la articolul 41, alineatul (2) se modifica si va avea urmatorul cuprins:**
   (2) În cazul unitatilor de învatamânt alternativ de stat care nu au constituita circumscriptie scolara, parintii/tutorii legal instituiti/reprezentantii legali se adreseaza pentru înscriere unitatii de învatamânt dorite. Înscrierea copiilor în clasa pregatitoare la aceste unitati de învatamânt se face în prima etapa de înscriere.
**19. În anexa nr. 2, la articolul 53, dupa alineatul (2) se introduce un nou alineat, alineatul (3), cu urmatorul cuprins:**
   (3) În situatia în care validarea cererii-tip de înscriere se face în baza declaratiei pe propria raspundere, parintii/tutorii legal instituiti/reprezentantii legali ai copiilor au obligatia de a prezenta în format fizic documentele care au stat la baza înscrierii în învatamântul primar în termen de maximum doua saptamâni de la începerea cursurilor. Prezentarea de înscrisuri false se pedepseste conform legii si atrage pierderea locului obtinut prin frauda.
**20. În anexa nr. 2, la articolul 55 se introduce un nou alineat, alineatul (2), cu urmatorul cuprins:**
   (2) Inspectoratele scolare judetene/Inspectoratul Scolar al Municipiului Bucuresti, centrele judetene de resurse si asistenta educationala/Centrul Municipiului Bucuresti de Resurse si Asistenta Educationala si unitatile de învatamânt asigura respectarea masurilor igienico-sanitare, în contextul pandemiei cu noul coronavirus.
**21. În anexa nr. 2, dupa articolul 58 se introduce un nou articol, articolul 59, cu urmatorul cuprins:**
**Art. 59. -** Anexele nr. 1-3 fac parte integranta din prezenta metodologie.
**22. În anexa nr. 2, dupa capitolul XIV se introduc trei noi anexe, anexele nr. 1-3, al caror continut este prevazut în anexele nr. 2-4, care fac parte integranta din prezentul ordin.**

**Art. II. -** Directia generala învatamânt preuniversitar, Directia generala minoritati si relatia cu Parlamentul, Directia generala infrastructura, inspectoratele scolare judetene/al municipiului Bucuresti, centrele judetene de resurse si asistenta educationala/Centrul Municipiului Bucuresti de Resurse si Asistenta Educationala si unitatile de învatamânt duc la îndeplinire prevederile prezentului ordin.

**Art. III. -** Prezentul ordin se publica în Monitorul Oficial al României, Partea I.

Ministrul educatiei si cercetarii,
**Cristina Monica Anisie**

   Bucuresti, 12 mai 2020.
   Nr. 4.244.

**ANEXA Nr. 1
(Anexa nr. 1**

**la Ordinul** **nr. 3.277/2020****)**

**CALENDARUL ÎNSCRIERII ÎN ÎNVATAMÂNTUL PRIMAR
pentru anul scolar 2020-2021**

|  |  |
| --- | --- |
| 25 mai 2020 | Postarea pe site-ul CJRAE/CMBRAE a modelului de cerere-tip (anexa nr. 2 la ordin) pentru evaluarea copiilor care împlinesc vârsta de 6 ani în perioada 1 septembrie-31 decembrie 2020 inclusiv, care nu au fost evaluati pâna la data instituirii starii de urgenta si care:● nu au frecventat gradinita;● s-au întors din strainatateAfisarea programului de evaluare a copiilor la avizierul si pe site-ul CJRAE/CMBRAEPostarea pe site-ul inspectoratelor scolare, respectiv al unitatilor de învatamânt cu nivel prescolar/primar a modelului de cerere-tip (anexa nr. 2) pentru evaluarea copiilor care au frecventat gradinita si care împlinesc vârsta de 6 ani în perioada 1 septembrie-31 decembrie 2020 inclusiv si care nu au fost evaluati |
| 26 mai-30 iunie 2020 | Evaluarea dezvoltarii copiilor care împlinesc 6 ani în perioada 1 septembrie-31 decembrie 2020 si eliberarea recomandarii pentru înscrierea în învatamântul primarPentru copiii care au frecventat gradinita● Înregistrarea cererilor transmise/depuse la unitatile de învatamânt cu nivel prescolar pentru obtinerea recomandarii de înscriere în clasa pregatitoare● Eliberarea/Transmiterea de catre unitatea de învatamânt cu nivel prescolar a recomandarii de înscriere în clasa pregatitoare sau în grupa mare, dupa cazPentru copiii care nu au frecventat gradinita sau au revenit din strainatate● Înregistrarea de catre CJRAE/CMBRAE a cererilor de evaluare, depuse/transmise de parinti pentru copiii care îndeplinesc criteriile prevazute la art. 7 alin. (1) din ordin;● Planificarea de catre CJRAE/CMBRAE a organizarii evaluarii; afisarea si comunicarea programarii pentru participarea la evaluare● Desfasurarea evaluarii copiilor de catre CJRAE/CMBRAE● Eliberarea/transmiterea de catre CJRAE/CMBRAE a recomandarii de înscriere în clasa pregatitoare sau în grupa mare, dupa caz |

|  |  |
| --- | --- |
| 3 iulie 2020 | Transmiterea proceselor-verbale care cuprind listele cu numele copiilor si rezultatele evaluarii, respectiv recomandarea de înscriere în clasa pregatitoare sau în grupa mare, dupa caz, de la unitatile de învatamânt prescolar sau CJRAE/CMBRAE, catre comisiile judetene/Comisia Municipiului Bucuresti |
| Completarea si validarea cererilor-tip de înscriere în învatamântul primar |
| 4 martie-7 iulie 2020 | Completarea cererilor-tip de înscriere de catre parinti/tutorii legali instituiti/reprezentanti legali, online sau la unitatea de învatamânt la care solicita înscrierea copiilorDepunerea/Transmiterea cererilor-tip de înscriere la unitatea de învatamânt la care solicita înscrierea copiilor, inclusiv a recomandarii de înscriere în clasa pregatitoare, dupa caz, respectiv a declaratiei pe propria raspundere si a documentelor necesare, în copie simplaValidarea fiselor de înscriere generate de aplicatia informatica |
| Prima etapa de înscriere în învatamântul primar |
| 8 iulie 2020 | Procesarea de catre Comisia nationala a cererilor-tip de înscriere, cu ajutorul aplicatiei informatice, si repartizarea copiilor la scoala de circumscriptie |
| 9 iulie-15 iulie 2020 | Procesarea la nivelul unitatilor de învatamânt, pe baza informatiilor din cererile-tip de înscriere si din documentele depuse/transmise de parinti/tutorii legal instituiti/reprezentantii legali, a cererilor prin care se solicita înscrierea la o alta unitate de învatamânt decât scoala de circumscriptie, pe locurile ramase libere. Admiterea sau respingerea cererilor acestora, la nivelul comisiei de înscriere din unitatile de învatamânt, prin aplicarea criteriilor generale si specifice de departajare si validarea de catre consiliul de administratie al unitatii de învatamânt a listei candidatilor admisi în aceasta fazaMarcarea, în aplicatia informatica, a cererilor-tip de înscriere pentru candidatii admisi în aceasta faza. |
| 16 iulie 2020 | Procesarea de catre Comisia nationala a cererilor-tip de înscriere, cu ajutorul aplicatiei informatice si repartizarea la scoala de circumscriptie a copiilor ai caror parinti/tutori legal instituiti/reprezentanti legali au solicitat înscrierea la o alta unitate de învatamânt decât scoala de circumscriptie, dar nu au fost admisi din lipsa de locuri si care au exprimat în aceasta faza optiunea pentru înscrierea în scoala de circumscriptie |
| 20 iulie 2020 | Afisarea în unitatile de învatamânt si pe site-ul inspectoratului scolar a copiilor înmatriculati, a numarului de locuri ramase libere |
| A doua etapa de înscriere în învatamântul primar |
| 21 iulie 2020 | Comunicarea, prin afisare la unitatile de învatamânt si pe site-ul inspectoratului, a procedurii specifice de repartizare a copiilor pe locurile disponibile, elaborata de inspectoratul scolarInformarea Ministerului Educatiei si Cercetarii de catre comisia judeteana/a municipiului Bucuresti, cu privire la procedura specifica de repartizare a copiilor pe locurile disponibile, în etapa a doua. Procedurile vor viza modalitati de comunicare si transfer de documente on-line, dupa caz. |
| 22-28 iulie 2020 | Depunerea/Transmiterea cererii-tip de înscriere la secretariatul unitatii de învatamânt aflate pe prima pozitie dintre cele trei optiuni exprimate pentru etapa a doua, de catre parintii copiilor care nu au fost cuprinsi în nicio unitate de învatamânt în etapa anterioara sau care nu au participat la prima etapaValidarea cererilor-tip de înscriere la unitatea de învatamânt aflata pe prima pozitie în optiunile privind înscrierea copiilor |
| 29 iulie-30 iulie 2020 | Procesarea la nivelul unitatilor de învatamânt a cererilor-tip de înscriere depuse de parinti/tutorii legal instituiti/reprezentantii legali, aplicând procedura specifica elaborata de inspectoratul scolar, pe baza criteriilor generale si a celor specifice de departajare, în limita locurilor disponibileCompletarea în aplicatia informatica a datelor din cererile-tip de înscriere pentru candidatii admisi în aceasta etapa |
| 31 iulie 2020 | Afisarea la fiecare unitate de învatamânt a listelor finale ale copiilor înscrisi în clasa pregatitoare |
| 1-4 septembrie 2020 | Centralizarea si solutionarea de catre inspectoratul scolar a cererilor parintilor/tutorilor legal instituiti/reprezentantilor legali ai copiilor care nu au fost înca înscrisi la vreo unitate de învatamântSolutionarea de catre inspectoratul scolar a oricarei alte situatii referitoare la înscrierea în învatamântul primar, având în vedere, cu prioritate, interesul educational al copilului |

**ANEXA Nr. 2
(Anexa nr. 1 la metodologie)**

   Nr. ....../............2020

**DOAMNA/DOMNULE DIRECTOR,**

   Subsemnatul/Subsemnata, ..........................., domiciliat(a) în localitatea ................., str. ....................... nr. ......., bl. ......, sc. ......, ap. ......, judetul/sectorul ................., legitimat(a) cu ....... seria ....... nr. ..............., CNP ..............., nr. de telefon ......................, adresa de e-mail ......................................................., parintele/tutorele legal instituit/reprezentantul legal al copilului ........................., nascut la data de ................, solicit eliberarea recomandarii de înscriere a acestuia în anul scolar 2020-2021 în clasa pregatitoare, în conformitate cu prevederile Metodologiei de înscriere a copiilor în învatamântul primar pentru anul scolar 2020-2021, aprobata prin Ordinul ministrului educatiei si cercetarii nr. 3.277/2020, cu modificarile si completarile ulterioare.
   Mentionez ca fiica mea/fiul meu ........................................... este înscris(a) în anul scolar 2019-2020 la ........................... (unitatea de învatamânt), la grupa ........................... .
   Solicit obtinerea recomandarii prin:
   – ridicare de la sediul unitatii de învatamânt;
   – prin transmitere pe e-mailul …………………………………………………………;
   – prin posta la adresa mentionata mai sus.

   Semnatura ......................                                 Data .....................

   ● Sunt de acord ca datele mele cu caracter personal sa fie prelucrate de unitatea de învatamânt, în vederea solutionarii cererii de înscriere a minorului.
   ● Sunt de acord ca datele cu caracter personal ale minorului sa fie prelucrate de unitatea de învatamânt, în vederea solutionarii prezentei cereri.
   ● Sunt de acord/Nu sunt de acord cu prelucrarea ulterioara a datelor mele cu caracter personal în scopuri de arhivare.

   NOTA:
   Prezenta cerere se depune/transmite la unitatea de învatamânt cu nivel prescolar frecventata de copil.

**ANEXA Nr. 3
(Anexa nr. 2 la metodologie)**

**DOAMNA/DOMNULE DIRECTOR,**

   Subsemnatul/Subsemnata, ..................................., domiciliat(a) în localitatea ......................, str. ................... nr. ...., bl. ....., sc. ...., ap. ....., judetul/sectorul ............., legitimat(a) cu ...... seria ....... nr. ....., CNP ..................., nr. de telefon ............., adresa de e-mail ....….........................................................., parintele/tutorele legal instituit/reprezentantul legal al copilului ......................., nascut la data de ............., solicit evaluarea nivelului de dezvoltare a acestuia în vederea înscrierii în anul scolar 2020-2021 în clasa pregatitoare, în conformitate cu prevederile Metodologiei de înscriere a copiilor în învatamântul primar pentru anul scolar 2020-2021, aprobata prin Ordinul ministrului educatiei si cercetarii nr. 3.277/2020, cu modificarile si completarile ulterioare.
   Mentionez faptul ca fiica mea/fiul meu ................... se afla în urmatoarea situatie:
   – nu a frecventat gradinita;
   – s-a întors din strainatate.

   Semnatura ......................                                     Data ............

   ● Sunt de acord ca datele mele cu caracter personal sa fie prelucrate de unitatea de învatamânt, în vederea solutionarii cererii de înscriere a minorului.
   ● Sunt de acord ca datele cu caracter personal ale minorului sa fie prelucrate de unitatea de învatamânt, în vederea solutionarii prezentei cereri
   ● Sunt de acord/Nu sunt de acord cu prelucrarea ulterioara a datelor mele cu caracter personal în scopuri de arhivare.

   NOTA:
   Prezenta cerere se depune/transmite la centrul judetean de resurse si asistenta educationala/Centrul Municipiului Bucuresti de Resurse si Asistenta Educationala, dupa caz.

**ANEXA Nr. 4
(Anexa nr. 3 la metodologie)**

   Nr. ........./........2020

**DECLARATIE PE PROPRIA RASPUNDERE**

    Subsemnatul/Subsemnata, .................., parintele/tutorele legal instituit/reprezentantul legal al copilului ..................., domiciliat(a) în localitatea ................., str. ............. nr. ....., bl. ......, sc. ........., ap. ......, judetul/sectorul ............, legitimat(a) cu ........ seria ..... nr. ......., CNP ................., declar pe propria raspundere ca datele si informatiile cuprinse în cererea-tip de înscriere în învatamântul primar sunt corecte.
   Totodata, declar ca am înteles urmatoarele:
   ● validarea cererii de înscriere se face numai în baza documentelor la care face referire cererea-tip de înscriere, transmise în copie simpla prin e-mail sau prin posta, conform Calendarului înscrierii în învatamântul primar pentru anul scolar 2020-2021, aprobat prin Ordinul ministrului educatiei si cercetarii nr. 3.277/2020, cu modificarile si completarile ulterioare;
   ● la data comunicata de inspectoratul scolar/unitatea de învatamânt voi prezenta la secretariatul unitatii de învatamânt documentele care au stat la baza înscrierii fiicei mele/fiului meu ......................................... în învatamântul primar, inclusiv avizul de la medicul de familie/medicul scolar din care rezulta faptul ca fiica mea/fiul meu este apta/apt de scoala.
   Cunoscând prevederile Codului penal privind falsul în declaratii, declar pe propria raspundere si sub sanctiunea nulitatii înscrierii faptul ca datele din prezenta cerere de înscriere sunt reale.

   Semnatura ......................                                  Data ..................

   ● Sunt de acord ca datele mele cu caracter personal sa fie prelucrate de unitatea de învatamânt, în vederea solutionarii cererii de înscriere a minorului.
   ● Sunt de acord ca datele cu caracter personal ale minorului sa fie prelucrate de unitatea de învatamânt, în vederea solutionarii prezentei cereri
   ● Sunt de acord/Nu sunt de acord cu prelucrarea ulterioara a datelor mele cu caracter personal în scopuri de arhivare.